SUMMIT UE: Laqgħat bilaterali f'tentattiv li jinstab kompromess
Imtella' Lulju 18, 2020 - Aġġornata 18 Ta' Lulju, 2020 12:25pm Fi Brussell għaddejjin b'mod intensiv il-laqgħat bejn gruppi żgħar ta' mexxejja tal-Unjoni Ewropea f'tentattiv li jinstab xi forma ta' kompromess li jwassal għal ftehim dwar il-Fond ta' Rkupru mill-ħsara ekonomika li ħasad il-coronavirus. Il-President tal-Kummissjoni Ewropea Ursula von der Leyen waslet fil-bini tal-Kunsill Ewropew għall-ħabta tad-9.10am u kienet segwita ftit wara mill-PM tal-Olanda Mark Rutte. Ritratt meħud minn Ray Attard Flimkien iltaqgħu mal-President tal-Kunsill Michel, mal-President Franċiż Macron, mal-Kanċillier tal-Ġermanja Merkel kif ukoll mal-PM Taljan Conte. Ftit wara l-Olandiż Rutte laqqa' lill-erba' PM li qed jappoġġjaw fil-pożizzjoni riġida li addotta sa issa jiġifieri l-Kanċillier Awstrijakk Kurz, il-PM tad-Danimarka Frederiksen u l-PM tal-Iżvezja Lofven. Dawn il-laqgħat separati jista' jkollhom effett fuq dak li se jiġi deċiż waqt il-laqgħa plenarja li fiha qed jipparteċipaw il-bqija tal-kapijiet ta' Gvern tas-27 stat membru tal-UE li bdiet fil-11.30am. Summit UE: Meħtieġa kompromessi jew ixolju